पाएं अपने शहर की ताज़ा ख़बरें और फ्री ई-पेपरडाउनलोड करें
टेलीविजन (TV) की कीमत आने वाले दिनों में बढ़ने की आशंका है। क्योंकि सरकार ओपन-सेल पैनल पर इंपोर्ट ड्यूटी बढ़ाने की तैयारी में है। पैनल का ही इस्तेमाल टेलीविजन स्क्रीन बनाने में होता है। ड्यूटी बढ़ने से TV की कीमत 3-5% तक बढ़ सकता है।
2021 में तीसरी बार बढ़ेगा TV का दाम
अगर ऐसा होता है,तो 2021 में तीसरी बार TV की कीमत बढ़ेगी। इससे पहले पैनल महंगे होने से जनवरी और अप्रैल में भी कीमतें बढ़ी थी। मीडिया रिपोर्ट्स के मुताबिक सरकार की योजना अगले तीन सालों में ड्यूटी को धीरे-धीरे बढ़ाकर 10-12% करने की है, जो फिलहाल 5% है।
घरेलू मैन्युफैक्चरिंग बढ़ाने की तैयारी में सरकार
रिपोर्ट के मुताबिक यह ड्यूटी हर साल थोड़ी-थोड़ी बढ़ाई जाएगी, जिसका उद्देश्य टीवी बनाने वाली कंपनियों को इन कंपोनेंट का निर्माण भारत में करने के लिए तैयार करना है। अब तक ओपन-सेल पैनल का इंपोर्ट चीन से होता है।
कूलिंग अप्लायंसेज को नहीं मिल रहे ग्राहक
कोरोना की बढ़ती रफ्तार का बुरा असर AC, कूलर और पंखा जैसे इलेक्ट्रॉनिक अप्लायंसेज की बिक्री पर पड़ा है। मोतीलाल ओसवाल फाइनेंशियल सर्विसेज की एक रिपोर्ट के मुताबिक AC की 70% बिक्री जनवरी से जून के दौरान होती है, लेकिन कोरोना से इसमें गिरावट आई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn